CELEX: 32021D1743
Language: lt
Date: 1632787200000
Title: Tarybos sprendimas (ES) 2021/1743 2021 m. rugsėjo 28 d. dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete, dėl Vandens ir daugiarūšio transporto techninio komiteto sudarymo

2021 10 1   
               
               
                  LT
               
               
                  Europos Sąjungos oficialusis leidinys
               
               
                  L 348/27
               
            
         TARYBOS SPRENDIMAS (ES) 2021/1743
         2021 m. rugsėjo 28 d.
         dėl pozicijos, kurios Europos Sąjungos vardu turi būti laikomasi Transporto bendrijos Regioniniame valdymo komitete, dėl Vandens ir daugiarūšio transporto techninio komiteto sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį ir 100 straipsnio 2 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Transporto bendrijos steigimo sutartis (toliau – Transporto bendrijos sutartis) Sąjungos buvo sudaryta Tarybos sprendimu (ES) 2019/392 (1) ir įsigaliojo 2019 m. gegužės 1 d.;
                  
               
                     (2)
                  
                  
                     Transporto bendrijos sutartimi buvo įsteigtas Regioninis valdymo komitetas, atsakingas už jos administravimą ir tinkamą įgyvendinimą. Pagal Transporto bendrijos sutarties 26 straipsnį Regioninis valdymo komitetas turi priimti sprendimus, kuriais sudaromi techniniai komitetai;
                  
               
                     (3)
                  
                  
                     techniniai komitetai gali teikti į jų atsakomybės sritį patenkančius pasiūlymus, o sprendimus dėl jų priima Regioninis valdymo komitetas. Techninius komitetus sudaro Transporto bendrijos sutarties susitariančiųjų šalių atstovai. Juose stebėtojo teisėmis gali dalyvauti visos Sąjungos valstybės narės;
                  
               
                     (4)
                  
                  
                     netrukus Regioninis valdymo komitetas turės priimti sprendimą, kuriuo sudaromas Vandens ir daugiarūšio transporto techninis komitetas;
                  
               
                     (5)
                  
                  
                     Vandens ir daugiarūšio transporto techninio komiteto sudarymas padės siekti Transporto bendrijos sutarties tikslo, t. y. sukurti kelių, geležinkelių, vidaus vandenų kelių ir jūrų transporto sritis apimančią Transporto bendriją ir plėtoti Sąjungos ir susitariančiųjų Pietryčių Europos šalių transporto tinklą;
                  
               
                     (6)
                  
                  
                     Vandens ir daugiarūšio transporto techninis komitetas turėtų siekti spręsti esminius su vandens transportu susijusius klausimus, apimančius jūrų reikalus, vidaus vandenų kelius ir uostus, taip pat nagrinėti daugiarūšio transporto aspektus ir skatinti veiksmingą tokio transporto naudojimą;
                  
               
                     (7)
                  
                  
                     tikslinga nustatyti poziciją, kurios Sąjungos vardu turi būti laikomasi Regioniniame valdymo komitete, dėl Vandens ir daugiarūšio transporto techninio komiteto sudarymo, nes toks sprendimas būtinas Transporto bendrijos sutarčiai įgyvendinti ir Sąjungai bus privalomas,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Transporto bendrijos steigimo sutartimi įsteigtame Regioniniame valdymo komitete, dėl Vandens ir daugiarūšio transporto techninio komiteto sudarymo, grindžiama Regioninio valdymo komiteto sprendimo projektu (2).
            Neesminiams to sprendimo projekto pakeitimams Sąjungos atstovai Regioniniame valdymo komitete gali pritarti be papildomo Tarybos sprendimo.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. rugsėjo 28 d.
            
               
                  Tarybos vardu
               
               
                  Pirmininkė
               
               S. KUSTEC
            
         
         
            (1)  2019 m. kovo 4 d. Tarybos sprendimas (ES) 2019/392 dėl Transporto bendrijos steigimo sutarties sudarymo Europos Sąjungos vardu (OL L 71, 2019 3 13, p. 1).
         
            (2)  Žr. dokumentą ST 11514/21 (http://register.consilium.europa.eu).